open-index/open-wikipedia-markdown huggingface dataset:
Bjørnunge

**Bjørnunge** (også kalt *bjønnunge*) er en folkelig beskrivelse av den norske standarden på 0,35 liter for en ølflaske fra 1967, på samme måte som murerpils var et kallenavn for flasken på 0,7 liter. 

Beskrivelsen er en tildels viktig del av norsk bryggerihistorie. De lærde strides over det opprinnelige opphavet for ordet, men det kan ha sin bakgrunn i Ringnes vørterøl, da dette ølet ble tappet på en flaske med bilde av isbjørn på etiketten i sin tid . Den opprinnelige betydningen av *bjørnungen* tok slutt i 1997, da Norge gjennom et EU-direktiv måtte tilpasse seg den mer moderne standarden på 0,33 liter. I etterkant av overgangen til den europeiske standarden, har også bruken av *bjørnunge* i stor grad forsvunnet fra norsk dagligtale og betydningen av det blitt mindre kjent.

Ordet benyttes imidlertid fremdeles på samme måte som før, for å invitere til en sammenkomst eller sosialt samvær hvor konsum av øl spiller en betydelig rolle. Eksempler på bruk av ordet i moderne tid, er frasene «skal vi jekke noen bjørnunger?» eller «jekke noen bjønnunger til helga?».

## Referanser
Synnøve Kronen Snyen

**Synnøve Kronen Snyen** (født 1996) er en norsk politiker. Hun var leder av Sosialistisk Ungdom (SU) fra 2020 til 2024.

Hun ble medlem i SU i 2013 og var lokallagsleder i Follo SU (2014–2015), fylkesleder i Akershus SU (2014–2015), hun har sittet i internasjonalt utvalg og var første nestleder i sentralstyret (2018–2020) før hun ble valgt til leder i 2020.

Hun har vært nestleder i studentparlamentet ved Universitetet i Oslo.

## Referanser
Blåklokkevikua

**«Blåklokkevikua»** er en vise med tekst av Alf Prøysen, og melodi av Finn Ludt. Melodien ble skrevet først, etter en instruksjon om tematikken fra Prøysen, og deretter ble teksten utformet. 

Låta ble skrevet til musikalversjonen av *[[Trost i taklampa]],* og da spesifikt til Sølvi Wangs fortolkning av hovedrollen som Gunvor Smikkstugun. Musikalen hadde premiere på Det norske teatret 28. april 1963 under Barthold Halles regi, og med ballettinnslag av Edith Roger. Alf Prøysen mente at Sølvi Wangs fremføring av visa var «helt gripende». Sølvi Wang sto også for originalutgivelsen av låta på vinyl og bidro til å gjøre låta til en umiddelbar landeplage. «Å, du trosten min... Skal du ut att og flyge nå da? På Sølvi Wang-venger.» -Alf Prøysen, 1963  Senere har blant andre Gerdi Schjelderup, Kirsti Sparboe, Marit Bolling, Britt Langlie, Inger Lise Rypdal og Charlotte Frogner spilt denne rollen, og låten har blitt fremført av en rekke norske artister.

Prøysen fortalte om innholdet at Trost i taklampas hovedperson, Gudrun, hadde en drøm om å vende tilbake til hjembygda etter å bodd i byen i mange år. Hun ville komme i *blåklokkevikua* («blåklokkeuka») oppe i Grågrenda. Blåklokkeuka var tiden  mellom slåttonna og skuronna, en kort periode av forholdsvis arbeidsfri i jordbrukssamfunnet. 

## Plateutgivelser (i utvalg)

* Sølvi Wang med Egil Monn-Iversens orkester. Utgitt på singlen *Blåklokkevikua* (Triola TN-330) i 1963.
* Nora Brockstedt med Willy Andresens orkester. Utgitt på LP-platen *I lave sko* (Fontana 6426 037) i 1972.
* Tre små kinesere. Utgitt på CD-platen *[[Med blanke ark]]* (Philips 522 728-2) i 1994.
* Maj-Britt Andersen. Utgitt på CD-platen *[[Dørstokken heme (album)|Dørstokken heme]]* (Grappa GRCD 4206) i 2004.
* Lars Lillo-Stenberg. Utgitt på CD-platen *[[Lars Lillo-Stenberg synger Prøysen]]* (Philips 6024 987 674-9) i 2006.
* Wenche Myhre. Utgitt på CD-platen ''Wenche Myhre In Concert'' (Grappa GRCD 4278) i 2008
* Knut Anders Sørum. Utgitt på albumet Prøysen (Da Works DACD 561) i 2010

## Referanser


## Eksterne lenker
* Sølvi Wang fremfører Blåklokkevikua
Liste over Sudans statsoverhoder

Under følger en liste over **[[Sudan|Sudans]] statsoverhoder**: 

**Republikken Sudan** 1. januar 1956–25. mai 1969 / **Den demokratiske republikken Sudan** 25. mai 1969–15. desember 1985  / ** Republikken Sudan** 15. desember 1985– 

## Fotnoter

## Referanser
Theis

**Theis** er et mannsnavn av norsk opprinnelse. Det var på sitt mest populære i 1991. Navnet betyr «Guds gave».

Navnet er en kortform av Matthias. En variant er **Teis**.

## Referanser
Oxford Vaccine Group

**Oxford Vaccine Group** er en forskningsenhet innen *Department of Paediatrics* ved universitetet i Oxford i Storbritannia. Den samarbeider blant annet med  Jenner Institute ved Oxfords universitet. Den holder til ved *Centre for Clinical Vaccinology and Tropical Medicine p*å Churchill Hospital i Headington i Oxford.

Oxford Vaccine Group forsker på vaksiner og gjennomfører kliniske forsøk med vaksiner for barn og voksne. Det ble grunnlagt i 1994 basert på forskning av Richard Moxon om folkehelseeffekter av *[[Haemophilus influenzae]]* type b (Hib) i Storbritannis og studier om Hib-vaksinens effektivitet hos britiske barn.

Oxford Vaccine Group har spesialisert seg på vaksiner mot sykdom forårsaket av Neisseria meningitidis. Den var engasjert i arbeidet med den nye MenB-vaksinen mot hjernehinnebetennelse som ble godkjent i Europa i 2013. 

**Koronavaksine:** Oxford Vaccine Group er engasjert i fase 3-studier som skal gjennomføres annen del av 2020 av Covid-19-vaksinekandidat AZD1222, som er adenovirusbasert og ble utviklet av  Jenner Institute. Oxfords universitet inngikk i april 2020 en avtale med AstraZeneca om utvikling og produksjon av denne. Den 8. september ble alle tester av AstraZeneca-vaksinen satt på vent etter sykdom hos en deltager i fase 3-studien i Storbritannia. Dagen etter kunngjorde man at testingen muligens skulle gjenopptas uken etterk.

## Referanser


## Eksterne lenker
*
Devonport Naval Base

**Devonport Naval Base** er en newzealandsk orlogsstasjon i Devonport på Nordøya. Stasjonen er hovedbasen for Royal New Zealand Navy og har vært i bruk siden 1841.

## Referanser


## Eksterne lenker
*
Dichodontus punctipennis

***Dichodontus punctipennis*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 25 millimeter) og kraftig, kort og bred, blank, svartbrun hornbille. Hannen har et krumt horn i pannen, pronotum er nokså bredt, i midten med et høyt, i spissen litt kløvet framspring. Framspringet er svært blankt, pronotum forøvrig med kraftig, nettmasket mikroskulptur. Dekkvingene er glatte og blanke, med fine punktrader. Undersiden er kledt med korte, gule hår. Hunnen mangler horn og pronotum er rundet med kraftig punktering.

## Utbredelse
Arten lever i Malaysia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Dichodontus]]* Burmeister, 1847
******** ***Dichodontus punctipennis*** Arrow, 1937

## Kilder
* Nettside om arten
## Eksterne lenker
* 
*
Sue McLeish

**Sue McLeish** (født 18. august 1954) er en newzealandsk landhockeyspiller.

Hun representerte New Zealand under Sommer-OL 1984 i Los Angeles, hvor laget hennes ble nummer 6 (sisteplass). 

## Referanser


## Eksterne lenker
*
Milano–Sanremo 2020

**Milano–Sanremo 2020** var den 111. utgaven av sykkelrittet Milano–Sanremo, og ble arrangert 8. august 2020 etter å ha blitt utsatt fra 21. mars. 

Wout van Aert vant.

## Lag og ryttere

## Resultater

## Referanser


## Eksterne lenker
* 
*
Wout van Aert

**Wout van Aert** (født 1994) er en belgisk syklist som representerer Team Visma-Lease a Bike.

Van Aert anses som en av de beste syklistene i sin generasjon, og er særlig anerkjent for sin allsidighet. I 2021 vant han både en fjelletappe, en tempoetappe og en sprintetappe i én og samme Tour de France, som den første rytter siden 1979. Han har også vunnet flere store klassikerritt, deriblant Milano–Sanremo, E3 Saxo Classic og Amstel Gold Race. 

Han er tre ganger verdensmester i sykkelcross, og belgisk mester både på landevei og i temporitt. Han har også en sølvmedalje fra landeveisrittet i Sommer-OL i 2020, og en tredjeplass fra temporittet i 2024.

I 2024 skrev han under en kontrakt med Team Visma-Lease a Bike, som bandt han til laget for resten av karrieren.

## Meritter
### Landevei

;2016
:Prolog, Belgia rundt
:Schaal Sels

;2017
:Ronde van Limburg
:Elfstedenronde
:Grand Prix Pino Cerami

;2018
:Sammenlagt + 2. etappe, Danmark rundt
;2019
:4. (ITT) og 5. etappe, Critérium du Dauphiné
:Belgisk mester på tempo
:10. etappe, Tour de France

;2020
:Strade Bianche
:Milano–Sanremo
:1. etappe, Critérium du Dauphiné
:5. og 7. etappe, Tour de France

;2021
:1. og 7. etappe (ITT), Tirreno–Adriatico
:Gent–Wevelgem
:Amstel Gold Race 
:Belgisk mester i landeveisritt
:11., 20. (ITT) og 21. etappe, Tour de France
: Sølv, landeveisrittet i OL
:Sammenlagt + 1., 4., 6, og 8. etappe, Tour of Britain

;2022
:Omloop Het Nieuwsblad
:4. etappe (ITT), Paris–Nice
:E3 Saxo Bank Classic
:1. og 5. etappe, Critérium du Dauphiné
:4. etappe,  8. etappe og 20. etappe (ITT), Tour de France
:Bretagne Classic Ouest-France

;2023
:E3 Saxo Classic
:Belgisk mester på tempo
:Sammenlagt + 5. etappe, Tour of Britain
:Coppa Bernocchi

;2024
:3. etappe, Volta ao Algarve 
:Kuurne–Brussel–Kuurne
:3., 7. og 10. etappe, Vuelta a España

;2025
:9. etappe, Giro d’Italia
:21. etappe, Tour de France

## Referanser


## Eksterne lenker
*
Tocilizumab

**Tocilizumab**, også klent som **atlizumab**,  er et immunsuppressivt legemiddel som særlig benyttes i behandlingen av leddgikt (RA, *rheumatoid arthritis*) og systemisk juvenil idiopatisk artritt, som er en alvorlig form for leddgikt hos barn. 

Den er et humanized monoclonal antibody mot interleukin-6 receptor (IL-6R). Interleukin 6 (IL-6) er et cytokin som spiller en viktig rolle i kroppens immunforsvar og dom er implisert i patogenesen til mange sykdommer, som for eksempel autoimmune sykdommer, benmargskreft og prostatakreft. 

Legemiddelet ble utviklet av Hoffmann–La Roche og Chugai.

## Covid-19
En del av den medisinske forskning som er utløst av koronaviruspandemien i 2020 er hvorviidt allerede foreliggende legemidler, som var utviklet og benyttet mot andre sykdommer, kan yte gode bidrag i kampen mot covid-19. Blant de mange legemidler som undersøkes i så måte er *Tocilizumab*. Kliniske forsøk foretas på Swedish Medical Center i Seattle i USA; det gjelder da å dempe eller forhindre den ekstreme immunreaksjonen cytokinstorm som kan inntre i de mest graverende former av virussykdommen.

## Referanser
Jean Major

**Jean Major** (født 1957) er en canadisk landhockeyspiller.

Hun representerte Canada under Sommer-OL 1984 i Los Angeles, hvor laget hennes ble nummer 5. 

## Referanser


## Eksterne lenker
*
Ambazonia

**Ambazonia** er en proklamert men ikke etablert separatisk republikk i det afrikanske landet Kamerun.

Per 2024 har ingen stater gitt politisk anerkjennelse til Ambazonia. 

Separatistene har som målsetting at Ambazonia skal omfatte de administrativt engelskspråklige provinsene South West og North West, i motsetning til resten av Kamerun som er administrativt franskspråklig.  (Det er her tale om administrative språk, ettersom befolkningen i hele Kamerun har ulike afrikanske språk som morsmål, og ikke engelsk eller fransk.) Kondlikten er siden 2017 blitt til en brogete og ødeliggende krig, Ambazonia-konflikten. 

## Referanser
Pamela Glossop

**Pamela Glossop** (født 22. september 1954) er en australsk landhockeyspiller.

Hun representerte Australia under Sommer-OL 1984 i Los Angeles, hvor laget hennes ble nummer 4. 

## Referanser


## Eksterne lenker
*
Ken Barrett

**Ken Barrett** (født 27. april 1963) er en amerikansk landhockeyspiller.

Han representerte USA under Sommer-OL 1984 i Los Angeles, hvor laget hans ble nummer 12. 

## Referanser


## Eksterne lenker
*
Korskirkeveiten

**Korskirkeveiten** er en veit i Bergen sentrum som går fra Kong Oscars gate til Magdalenagangen, rett nordvest for Korskirken.

Veiten ligger cirka 4 meter over havet.

## Referanser


## Eksterne lenker
* Bergen byarkiv - Korskirkeveiten
* Bilder i bildesamlingen til Universitetet i Berge (UiB)
Kevin Nunis

**Kevin Nunis** (1959–2025) var en malaysisk landhockeyspiller.

Han representerte Malaysia under Sommer-OL 1984 i Los Angeles, hvor laget hans ble nummer 11.

## Referanser


## Eksterne lenker
*
Hero Elementary

***Hero Elementary*** er en amerikansk-kanadisk animasjonsserie som ble vist på PBS Kids fra 2020 til 2022.

## Referanser


## Eksterne lenker
* 
*
Renate Blindheim

**Renate Køppen Blindheim** (født 17. mars 1994) er en norsk fotballtrener og tidligere fotballspiller som er hovedtrener for Sotra Sportsklubb. Blindheim ble historisk da hun i juni 2020 ble første kvinnelige trener for et herrelag i en av norsk fotballs tre øverste divisjoner.

## Tidlig liv
Blindheim vokste opp i Bergen og hadde som ambisjon å bli profesjonell fotballspiller fra ung alder. Hun representerte Norge 3 ganger på ungdomsnivå, blant annet med fremtidige norske førstelagsspillere spillere som Guro Reiten og Caroline Graham Hansen. Blindheim slet med skader og som 17-åring la hun opp som fotballspiller etter en alvorlig fotskade. Etter dette bestemte hun seg for å fokusere på å trene sin yngre søster. Faren hennes var fotballtrener på dette tidspunktet.

## Trenerkarriere
Blindheim var først ungdomstrener for Gneist og så senere for Olsvik. Etter tiden i Olsvik jobbet hun som spillerutvikler i Åsane. Det var i løpet av denne tiden hun bestemte seg for å satse på å bli trener i Eliteserien.

19. juni 2020 ble det annonsert at Blindheim skulle være trener for 2. divisjonsklubben Sotra, dermed ble hun den første kvinnelige hovedtreneren for et profesjonelt norsk fotballag for herrer. Nyheten om utnevnelsen hennes førte til betydelig internasjonal mediedekning av både henne og klubben. Etter seks seriekamper var Sotra ubeseiret og øverst på serietabellen med fem seire. Senere ble imidlertid lagets form dårligere og de hadde én uavgjort og syv tap, noe som betyr at de ble nummer sju i ligaen.

## Referanser


## Eksterne lenker
*
Pôle universitaire Léonard-de-Vinci

**Pôle universitaire Léonard-de-Vinci** er en fransk universitetsklynge som ligger på La Défense.

Leonardo de Vinci universitetssenter, et universitetssenter for høyere utdanning, ble opprettet i 1995 av Hauts-de-Seine hovedråd, ledet av Charles Pasqua: det er derfor ofte kalt kallenavnet *Pasqua University* (*Fac Pasqua*). klyngen var en privat fransk høyere utdanning. Opprinnelig ble den hovedsakelig finansiert av offentlige midler. Klyngen administreres nå av Leonardo da Vinci-foreningen (ALDV) og mottar ikke lenger tilskudd fra Hauts-de-Seine. PULV har vært administrert av Pascal Brouaye siden 2012 og har vært EESPIG-sertifisert siden 10. januar 2018.

## Referanser


## Eksterne lenker
*
Liga I 2018–2019

**Liga I 2018–2019**, var den 101 sesongen av den rumenske topp divisjonen. Sesongen begynte 20. juli 2018 og ble avsluttet 2. juni 2019. Regjerende mestere CFR Cluj forsvarte tittelen, og vant sitt femte seriemesterskap.

## Klubbinfo

## Ordinær sesong
### Tabell

### Resultattabell

## Mesterskaps sluttspill
De seks øverste lagene fra den ordinære sesongen møtes to ganger (10 kamper per lag) for plasseringer i Champions League 2019/20 og Europa League 2019/20 samt ligamester. Lag starter mesterskapsrunden med poengene fra den ordinære sesongen halvert, avrundet oppover. 

### Tabell

### Resultattabell

## Nedrykks sluttspill

De åtte bunnlagene fra ordinær sesong møttes to ganger (14 kamper per lag) for å konkurrere mot nedrykk. Lag startet nedrykksrunden med poengene sine fra den ordinære sesongen halvert, avrundet oppover. Vinneren av nedrykksrunden endte på 7. plass i sammenlagt sesongkonkurranse, det andre plasserte laget - åttende, og så videre, med det sist plasserte laget i nedrykksrunden som 14.

### Tabell

### Resultattabell

## Kvalifisering

*Hermannstadt* vant 2–1 sammenlagt og beholdt plassen i øverste divisjon.

## Statistikk
### Toppscorer

### Hattrick

## Referanser
Kommunestyrevalg i Osen

**Kommunestyrevalg i Osen** er en oversikt over kommunestyrevalg avholdt i Osen kommune i Trøndelag. Osen ligger i Fosen.

## Kommunestyrevalget 2023

## Kommunestyrevalget 2019

## Kommunestyrevalget 2015

## Kommunestyrevalget 2011

## Kommunestyrevalget 2003

## Referanser
Tethys (andre betydninger)

**Tethys** kan vise til:

* Tethys – en titan i gresk mytologi
* Tethyshavet – et hav i Jordens oldtid
* Tethys (måne) – en måne til planeten Saturn
* Tethys redningsapparat – en oppblåsbar redningsvest
Otto Schwerdt

**Otto Alexander Friedrich Schwerdt** (1914–1975) var en tysk SS-offiser i Nazi-Tyskland og etterhvert i det tyskokkuperte Danmark.

Otto Schwerdt startet i 1936 sin militære karriere som artillerist og ble i 1938 hjemsendt som underoffiser. Han meldte seg til Waffen SS etter å ha blitt gjeninnkalt i 1939 ved 2. verdenskrigs utbrudd. I 1943 tilgikk han SS-Sonderverband z. b. V. Friedenthal, som var ledet av Otto Skorzeny. SS-Untersturmführer Schwerdt var nestkommanderende under Skorzeny ved aksjonen 12. september 1943 for befrielsen av Mussolini (på et foto tatt på Gran Sasso står Schwerdt ved Mussolinis venstre skulder, Skorzeny ved høyre). For aksjonen ble han den 15. september tildelt *Deutsches Kreuz in Gold*, som ble overrakt ved en stor seremoni den 3. oktober 1943 i Berliner Sportpalast.

Fra desember 1943 og frem til november 1944 var Schwerdt leder av den beryktede Peter-gruppen i Danmark, som fikk navn etter ham, idet Schwerdts dekknavn var Peter Schäfer. Han hadde under denne tiden avansert til Hauptsturmführer.

## Etter krigen
Han ble etter frigjøringen anholdt i Tyskland og senere utlevert til Danmark, hvor han i første omgang dømtes til døden i Københavns Byret. I Østre Landsret ble dommen endret til 24 års fengsel. Den 1. desember 1953 ble han løslatt og utvist av Danmark.

## Referanser

## Litteratur
* Matthias Bath: Der SD in Dänemark 1940–1945. Heydrichs Elite und der Gegenterror. Neuhaus, Berlin 2015.
Seksualpolitisk Nettverk for Ungdom

**Seksualpolitisk Nettverk for Ungdom** (**SNU**) er Sex og Politikks ungdomsorganisasjon. I likhet med moderorganisasjonen arbeider SNU for å bedre tilgangen til seksuell og reproduktiv helse og rettigheter (SRHR). Fokuset er på ungdommer, både i og utenfor Norge. SNU er partipolitisk og religiøst uavhengig. SNU er blant organisasjonene som har arrangert Inkluderende 8. mars i Oslo.

I likhet med moderorganisasjonen har organisasjonen røtter i Norsk forening for familieplanlegging, som ble etablert i 1969 som norsk avdeling i International Planned Parenthood Federation, etter et initiativ på Norsk Kvinnesaksforenings landsmøte i 1966 og i samarbeid med Den norske lægeforening. Norsk forening for familieplanlegging fikk senere navnet Norsk forening for seksuell og reproduktiv helse og rettigheter og deretter Sex og Politikk. Sex og Politikk etablerte 21. januar 2015 Seksualpolitisk Nettverk for Ungdom som sin ungdomsorganisasjon, på grunnlag av ungdomsarbeidet i Sex og Politikk. Per 2021 hadde SNU rundt 500 medlemmer.

## Referanser


## Eksterne lenker
* 
*
Hong Ling

**Hong Ling** (kinesisk: 红凌, pinyin: *Hóng Líng* født 27. november 1966 Wuhan Hubei i Folkerepublikken Kina, død 7. februar 2020 i Wuhan) var en kinesisk genetiker, professor og doktorarbeidsrådgiver ved Huazhong tekniskvitenskapelige universitet.

## Karriere
Hong Ling ble utdannet ved Wuhanuniversitetet og gikk i 1987 ut med bachelorgrad i biolog. I desember 1994 tok han doktorgrad ved University of Arizona i biokjemi.

Etter dette begynte han å arbeide som biokjemiker ved *Department of Molecular & Cell Biology (MCB)* i University of California, Berkeley. Fra mars 2007 var han professor for molekylærbiologi ved Huazhong tekniskvitenskapelige universitet. Han forsket på større og sjeldne menneskelige sykdommer ved hjelp av både mennesker og av modellorganismer som for eksempel *[[drosophila]]* og mus.

Under COVID-19-pandemien i Kina ble Hong smittet av koronaviruset. Den 7. februar 2020 døde han av infeksjonen på Wuhan unionssykehus.

## Referanser
Alternative Suite

***Alternative Suite*** er et musikkalbum fra 2020 av Ole Amund Gjersvik, utgitt på hans eget selskap Acoustic Records.

Medvirkende: Ole Amund Gjersvik på gitar, resonatorgitar, bassgitar og kontrabass

Musikken er komponert og produsert av Ole Amund Gjersvik for Acoustic Records i 2020.

## Sporliste

# «Open Window» (4:06)
# «Behind The Curtain» (2:29)
# «The Spot» (2:57)
# «No Direction» (6:58)
# «Broken Glass» (1:39)
# «Emty» (1:29)
# «Shadow» (8:32
# «Circle» (6:50)
# «Final Destination» (3:09)

## Eksterne lenker
*
Den autonome regionen Sør-Sudan (1972–1983)

**Den autonome regionen Sør-Sudan** var en autonom region, som eksisterte i Den demokratiske republikken Sudan 1972–1983. Den ble opprettet 28. februar 1972 gjennom Addis Abeba-avtalen, som avsluttet Den første borgerkrigen i Sudan. Regionen ble avskaffet 5. juni 1983 av administrasjonen til den sudanske presidenten Jaʻfar al-Numayrī. Opphevelsen av regionens autonomi var én av grunnene til Den andre borgerkrigen i Sudan, som fortsatte fram til januar 2005, da autonomi ble gjeninnført.

Den autonome regionen bestod av de tre provinsene Equatoria, Bahr al-Ghazal og Greater Upper Nile. Juba var regionens hovedstad. 

## Organer
Den regionale utøvende myndighet ble tillagt **High Executive Council** (regjeringen). Den regionale lovgivingen ble utført av **People's Regional Assembly**.

## Presidents of the High Executive Council

## Presidents of the People's Regional Assembly

## Etter avskaffelsen
Den autonome regionen Sør-Sudan ble avskaffet i 1983. **Coordination Council for the South** eksisterte i Sør-Sudan 1987–1989. Etter at fredsavtalen ble undertegnet i Khartoum i 1997, ble **Southern Sudan Coordination Council** etablert. Dette organet ble avskaffet i 2005, da Sør-Sudans autonome regjering ble opprettet.

## Referanser
Sophie Magdalene von Gram

**Sophie Magdalene von Gram** (født 4. januar 1734, død 28. november 1810) var en dansk baronesse, godseier og salongvertinne. 

Hun ble født på Frijsenborg i Jylland som datter av overjegermester Carl Christian von Gram (1703–1780) og Birgitte Christine Friis (1715–1775). I 1733 giftet hun seg med lensbaron Jens Krag-Juel-Vind, til baroniet Juellinge. Hun er kjent for sin innflytelse på samtidig politikk og var under 1780- og 90-årene vertinne for det danske parti av adelige godseiere, som var i opposisjon til det regjerende tyske parti.

## Referanser
Reg Plummer

**Reg Plummer** (født 6. august 1953) er en canadisk landhockeyspiller.

Han representerte Canada under Sommer-OL 1984 i Los Angeles, hvor laget hans ble nummer 10. 

## Referanser


## Eksterne lenker
*
Li Jiang

**Li Jiang** (kinesisk:  漓江; pinyin: *Lí Jiāng*) er en elv i Den autonome region Guangxi Zhuang i Sør-Kina. Navnet Li Jiang brukes om de øvre delene av elva Gui Jiang, en sideelv til Xi Jiang i Zhu Jiangs (Perlefloden) vassdragsområde.

Li er kjent for de naturskjønne omgivelsene, og er et populært turistmål for båtturer. Langs elva ligger blant annet Elefantsnabelfjellet i Guilin og sukkertoppfjell (karsttopper) i Yangshuo. Li Jiang nord for Yangshuo er avbildet på den kinesiske 20-renminbi-seddelen.

## Bilder

The Li River.jpg|Li Jiang nord for Yangshuo.
Lijiang River, Guilin, 1988.jpg|Li Jiang ved Guilin.
Elephant Trunk Hill.jpg|Elefantsnabelfjellet ved Li i Guilin.
Amanecer con barcas navegando el río Li, afluente de la cuenca del río de las Perlas. (17404757302).jpg|Sukkertoppfjell ved Li Jiang
Li-Flussfahrt-106-Boote-2012-gje.jpg|Båter
Li-Flussfahrt-212-Floesse-2012-gje.jpg|Flåter


## Referanser


## Eksterne lenker
*
Fariba Rahimi

**Fariba Rahimi** (født 1979) er en norsk modell. Født i Iran, hun flyttet til Tyrkia og kom til Norge da hun var 18. Rahimi er også sykepleier og hun jobbet i to år for et lokalt modellbyrå i Trondheim, Norge.

Rahimi er også kjent for sitt arbeid med Versace og for sine roller i flere afrikanske filmer.

Rahimi er også medlem av *[[Forbes]] Council*, som er et lukket forum for ledere og ledende skikkelser i forretningslivet og finansverdenen.

## Oppvekst
Fariba Rahimi ble født i en muslimsk familie, men ble ateist. Foreldrene hennes jobbet for sjahen av Iran mens han fremdeles satt med makten.

I 1979, da Fariba Rahimi var 16 år, inntraff den islamske revolusjonen, og hun forlot landet for å unnslippe det strenge, nye regimet. Målet hennes var å gjøre karriere som modell. Hun flyttet til Tyrkia og ankom Norge da hun var 18 år.

## Karriere

### Modell
Rahimi startet sin modellkarriere i 2002, da hun var 22. Hun jobbet i et lokalt modellbyrå i to år, men sluttet i 2004 for å fortsette å studere. Hun tok opp igjen modellkarrieren da hun fylte 38. I de påfølgende årene har hun blitt omtalt og avbildet i mange tidsskrifter og moteblader rundt om i verden.

Rahimi jobbet i 2018 for motehuset Versace, og gikk da visninger på to av husets moteshow under moteuken i Milano.

### Skuespill
Rahimi er også skuespiller, og har medvirket i flere afrikanske filmer. I mai 2020 uttalte hun offentlig at hun ønsker å bygge en skole og et sykehus i Afrika.

## Referanser


## Eksterne lenker
* FaribaRahimi.com
Plumrose

**Plumrose** er en dansk hermetikkfabrikk. Virksomheten ble stiftet 1. januar 1864 i Odense under navnet **E.F. Esmann** av grunnleggeren, grosserer Edvard Ferdinand Esmann (1835-1899), som også sto bak Albani Bryggerierne. Fabrikkens oppgave var oppkjøp og eksport av korn og smør; med England som det primære eksportmarked.

I 1892 inntrådte sønnen, Christian Ferdinand Esmann (1866-1904) i firmaet, i 1897 H.P. Hjerl Hansen og i 1906 Otto E. Andersen (1872-1939). Den 1. oktober 1900 ble hovedforret­ningen flyttet fra Odense til København (Sankt Annæ Plads). Under medeier Hjerl Hansens lederskap utvidet firmaet med filialer i Sibir, hvorfra smør ble eksportert til Danmark. Den 1. januar 1904 ble den russisk-sibi­riske forretning utskilt og overgikk til ⅍ Det Sibiri­ske Kompagni.

Omkring 1930 søkte E.F. Esmann nye markeder og påbegynte en hermetikkindustri med henkokte skinker, som ble basis for det senere Plumrose, som ble registrert som varemerke to år senere. I 1936 ble firmaet omdannet til et aksjeselskap, med en aksjekapital på 1¼ millioner kroner, se­nere utvidet til 2,6 millioner kroner, og med H.P. Hjerl Hansen som styreformann til sin død i 1946 og Otto E. Andersen som administrerende di­rektør til sin død i 1939; deretter tiltrådte H.P. Hjerl-Hansen som administrerende direktør og var enedirektør til 1943, da cand.jur. Finn Hjerl Hansen inntrådte i direksjonen som underdirektør, denne ble etter faderens død administrerende direktør. 

I 1942 kunne Plumrose overta Aarhus Flæskehal. I 1947 oppførte Plumrose en kjøttkonservesfabrikk i Valby og i 1964 fulgte en ny fabrikk i Aarhus-bydelen Viby.

I 1965 ble Plumrose overtatt av Østasiatisk Kompagni fra Hjerl Hansen-familien. ØK ekspanderte forretningen, men solgte dog store deler av firmaet igjen i 1997, og den siste del, i Venezuela, ble solgt i 2014.

Den danske matvarevirksomheten Danish Crown eide som datterselskap den amerikanske delen av Plumrose inntil 2017, hvor det for 1,6 milliarder kroner ble solgt til brasiliansk-baserte JBS S.A., verdens største aktør innenfor forarbeidning av kjøtt.

## Referanser


## Kilder
* Danmarks ældste Forretninger
Albani Bryggerierne

**Albani Bryggerierne ⅍** er et bryggeri i Odense på Fyn. Bryggeriet er en del av Royal Unibrew ⅍.

## Historie

Bryggeriet Albani ble grunnlagt i 1859. På den tiden var etterspørselen etter utenlandsk øl sterkt voksende. Særlig interessen for bayersk øl var stor. Den odenseanske apotekeren Gustav Lotze (1825–1893) fikk ideen om å etablere et bayersk ølbryggeri i Odense. Det ble imidlertid ikke ham selv, men studiekameraten cand.pharm. Theodor Schiøtz (1821–1900) som i 1859 realiserte planene sammen med grosserer Edvard Ferdinand Esmann og Johan Frederik Rasmussen.

Albani ble en av de første industrivirksomhetene i den fynske hovedstaden, og det ble den første virksomhet i byen som ble omdannet til et aksjeselskap i 1868 med Schiøtz som administrerende direktør, hvilket han var inntil 1889. Bryggeriet ble oppført et stykke utenfor byen i en nygotisk stil etter tegninger av Bernhard Seidelin. Siden har byen dog omringet bryggeriet, som nå ligger i sentrum av Odense.

Bryggeriet vokste hurtig. Allerede i 1874 ble bryggeriet utvidet, og igjen i 1900 bygget Albani til som følge av at man med de nye flaskeølet gikk over til mekaniserte avtapningsanlegg. Ved århundreskiftet kom det også gang i bølgen av oppkjøp. Mindre bryggerier, hovedsakelig fra det øvrige Fyn, ble oppkjøpt av Albani Bryggerierne. I 1905 overtok Albani Slotsbryggeriet i Odense, i 1913 Bryggeriet Sydfyn, Faaborg, og i 1923 Bogense Bryggeri.

Schiøtz ble etterfulgt som administrerende direktør i 1889 av brygger cand.pharm. V. Arntz (død 1920), dernest fra 1919 brygger cand.pharm. O. Schiøtz (1863-1938) og fra 1926 brygger cand.pharm. R.P. Hansen (1869-1930). Bryggeriet Odense ble en del av Albani i 1934. Samme år ble direktøren for dette bryggeriet, Jens Aage Marstrand, administrerende direktør for Albani Bryggerierne.

Inntil 1950 var styreformennene først bankdirektør Lorenz Bierfreund (1817-1891), tidligere borgermester George Koch (1827-1914), lege Ehnhuus (død 1922), sparekassedirektør Nicolai Dreyer (1864-1938) og bankdirektør Georg Jacobsen (1874-1960).

I 1956 kjøpte Albani Sønderborg Bryghus. Svendborg Bryghus ble oppkjøpt i 1968, mens Bryggeriet Carlsminde kom til i 1972. Bryggeriet Slotsmøllen i Kolding kom til i 1986. Ti år senere overtok Albani Mineralvandsfabrikken Baldur i Esbjerg, som i en kort periode (1999-2000) ble brukt til avtapning av blant annet Maribo øl. Maribo Bryghus kom til i 1997, og stoppet produksjonen i Maribo i april 2008.

## Referanser


## Kilder
* *[http://www.rosekamp.dk/Krak_forretn/start.html Danmarks ældste forretninger 1100-1911, Kraks Forlag 1950]*
* Per Boje & Hans Chr. Johansen, *Altid på vej – : Albani Bryggeriernes historie 1859-1984*, Odense Universitetsforlag, 1989. ISBN 87-7492-736-1.

## Eksterne lenker
* Albani Bryggerierne A/S
* Royal Unibrew
* 25 fantastiske industrier – Kulturarvsstyrelsens hjemmeside
Royal Unibrew

**Royal Unibrew ⅍**, tidligere **Bryggerigruppen ⅍**, er Danmarks nest største bryggerikonsern. 33 Bryggerier i Danmark. Selskapet eier blant andre de danske bryggeriene Albani, Faxe Bryggeri, Maribo Bryghus og Ceres, og norske Hansa Borg, og har dessuten en rekke bryggerier i Latvia, Litauen og Polen, samt en betydelig eksport til blant annet Italia, Tyskland og Karibia. Konsernets hovedkontor ligger i Faxe.

Royal Unibrew har ca. 2.300 ansatte og i 2006 en årlig ølproduksjon på 4,3 millioner hL og omsetning på 3,4 milliarder kroner.

## Historie

Bryggerierne Faxe Jyske ⅍ blev dannet i 1989 da Jyske Bryggerier (Ceres, Urban og Thor) fusjonerte med Faxe Bryggeri. Dette navnet ble tre år senere endret til Bryggerigruppen ⅍.

I 1999 kjøpte virksomheten det litauiske bryggeriet Tauras, som ble slått sammen med Kalnapilis, da Bryggerigruppen overtok dette bryggeriet i 2001. I 2000 overtok Bryggerigruppen ⅍ Albani, og dermed også Albanis dattervirksomhet Maribo Bryghus. Royal Unibrew eide en overgang også det britiske bryggeriet Cains, som dog viste seg som en temmelig dårlig investering og ble solgt. I 2003 besluttet Bryggerigruppen å stenge bryggeriet Thor i Randers.

Bryggerigruppen skiftet i mai 2005 navn til Royal Unibrew.

## Referanser


## Eksterne lenker
* 
* ''www.royalunibrew.dk'' - Royal Unibrew's danske website
* ''www.royalunibrew.com'' - Royal Unibrew' internationale website
Tulip Food Company

**Tulip Food Company ⅍** er en dansk matvareprodusent som produserer en rekke kjøttprodukter som pålegg, pølser, bacon, hermetikk, ferdigretter og supper. Selskapet er eiet av Danish Crown og har hovedsete i Randers. Selskapet har over 1.550 medarbeidere. Tulip Food Company er gjennom datterselskaper tilstede i åtte land, henholdsvis Danmark, Norge, Sverige, Tyskland, Frankrike, Italia, Storbritannia, Russland og Japan. Danish Crowns datterselskap Tulip Ltd representerer også Tulip-merket i Storbritannia, men er ikke en del av Tulip Food Company.

Administrerende direktør er Kasper Lenbroch og styreformann er Jais Stampe Li Valeur.

## Produksjonsanlegg
Konsernet har produksjonsanlegg i Danmark, Tyskland og Sverige, i alt 10 fabrikker.

### Danmark
* Esbjerg - supper, kjøttboller, toast og panneretter
* Vejle - hermetikk, pølser og leverpostei
* Svenstrup - pølser og salami
* Aabenraa - leverpostei
* Aalborg - kjøttkaker, hamburgere, ferdigretter og toppings 
* Faaborg (lukkes) - ferdige middagsretter, toast og spareribs

### Tyskland
* Oldenburg - pølser og bacon
* Dinklage - charcuteri og tørkede skinker 
* Schüttorf - pålegg, ferdigretter, spareribs, kyllingprodukter

### Sverige
* Malmø - pølser og pålegg

## Historie
Konsernet har røtter tilbake til 1887, da andelsslakteriet i Horsens ble grunnlagt. I 1909 ble det første varemerket med tre tulipaner registrert i Danmark. I 1912 ble varemerket introdusert i forbindelse med eksport til England.

Tulip International ⅍ ble etablert i 1990. Det nye selskapet var en sammenslåing av Normeat, Danepak, Jaka og Tulip-slakterienes foredlingsvirksomhet. Samme år ble Danish Prime etablert etter en sammenslåing av Meatcut ⅍ og Faaborg Middagsretter. Danish Crown fikk det fulle eierskapet av Tulip International i 1998.

Tulip International og Danish Prime ble fusjonert 1. oktober 2002 og det nye selskapet fikk navnet Tulip Food Company.

## Referanser


## Eksterne lenker
* Tulip Food Companys webside
* Danish Crowns webside om Tulip Food Company
Gudmund Waaler

**Gudmund Waaler** (født 1963) er en norsk luthersk prest, forsker og forfatter. Han er fra 10. mars 2019 domprost i Bergen domprosti.

Han var frem til 2019 sjefsprest i Sjøforsvaret, og tidligere prest, forsker og lærer ved Sjøkrigsskolen med doktorgrad i teologi.

I 2019 gav han ut boken *Voldsbruk og livsfare* (Cappelen Damm akademisk), som dokumenterer norske og svenske soldaters krigserfaringer fra Afghanistan.. I 2012 gav han ut boken *Nattverden som offer* som blant annet tar opp fremstillingen av nattverdens offermotiv.

## Referanser
Carlos Falcó

**Carlos Falcó y Fernández de Córdoba**, *marques de Griñón* (født 3. februar 1937 i Palacio de las Dueñas i Sevilla i Spania, død 20. mars 2020 i Madrid) var en spansk adelsmann. Han er best kjent for en av sine adelstitler, marques de Griñón, selv om en annen av dem, marques de Castel Moncayo, har høyere rang og det er dil den grandeeskapet er knyttet.

## Liv og virke
### Bakgrunn
Carlos Falcó var eldste sønn av Manuel Falcó y Escandón, 9. hertug av Montellano, 11,  marques av Castel Moncayo og 9, marques av Pons, Grandee av Spania, og hans hustru Hilda Fernández de Córdoba y Mariátegui, kjent som jeger, 12. marquesa av Mirabel, 3, grevinne av  Santa Isabel, 10. grevinne av Berantevilla. Hans morfar var den 8. hertug av Arión, som var  president for Real Club de la Puerta de Hierro mellom 1896 og 1901.

Falcó arvet markgrevskapet Griñón i 1955 da hans farfar Joaquín Fernández de Córdoba døde. Han etterfulgte sin mor Hilda som markgreve av Castel Moncayo etter at hun døde i 1978, og ble dermed Grandee av Spania.

### Forretninger
Han tok seg av familiens vindyrking og merkevaren «Marqués de Griñón». Dette vinmerket gjorde ham godt kjent og anerkjent. Det amerikske magasinet *[[Wine Spectator]]* oppførte det i  2014 som en av verdens ypperste viner.

Carlos Falcó var Enrique Iglesias' stefar som ektemann til Isabel Preysler, fra 1980 til 1985.

### Barn
Barn med Jannine Girod y del Avellanal:
* Manuel Falcó y Girod (født 1964)
* Alejandra Falcó y Girod, 13. marquesa av Mirabel (født 1967)

Barn med  Isabel Preysler Arrastia:
* Tamara Falcó y Preysler (født 1981)

Barn med María de Fátima de la Cierva y Moreno:
* Duarte Falcó y de la Cierva (født 1994)
* Aldara Falcó y de la Cierva (født 1997)

## Død
Carlos Falcó døde 20. mars 2020 på sykehuset Fundación Jiménez Díaz i Madrid, dom følge av COVID-19.

## Referanser
Edman Ayvazyan

**Edman Ayvazyan** (armensk: Էդման Այվազյան, født 10. august 1931 i Teheran i Iran, død 25. mars 2020 i London) var en  iransk-armensk maler.

Edman Ayvazyan fremstilte *[[Sasuns våghalser]]*, på Hovhannes Tumanyans verker, og malte portretter, landskap og havsmotiver. Hans arbeider er å finne i mange kirker og museer, og i Lazargalleriet, House-Museum of Aram Khachaturian.

Ayvazyan døde 25. mars 2020 i London i en alder av 88 år, av covid-19..

## Referanser
Å være eller ikke være (1942)

***Å være eller ikke være*** (originaltittel: *To Be or Not to Be*) er et amerikansk komrdie-drama fra 1942 regissert av Ernst Lubitsch med Carole Lombard, Jack Benny og Robert Stack i hovedrollene.

Tittelen refererer til William Shakespeares kjente monolog fra hans skuespill *[[Hamlet]]*.

## Handling
Filmen handler om en skuespillertrupp i nazi-okkuperte Warszawa som forkler seg som tyske soldater for å lure seg unna okkupasjonsstyrkene.

## Rolleliste (utvalg)
* Carole Lombard - Maria Tura
* Jack Benny - Joseph Tura
* Robert Stack - Lt. Stanislav Sobinski
* Felix Bressart - Greenberg
* Lionel Atwill - Rawich
* Stanley Ridges - Professor Alexander Siletsky
* Sig Ruman - Col. Ehrhardt
* Tom Dugan - Bronski

## Referanser


## Eksterne lenker
*
Ingen vei tilbake (andre betydninger)

**Ingen vei tilbake** kan sikte til:

* *[[Ingen vei tilbake (film)]]*, en amerikansk spenningsfilm fra 1954
* *[[Ingen vei tilbake (Anita Skorgan-album)]]*, musikkalbum utgitt av Anita Skorgan i 1979
* *[[Ingen vei tilbake (Bjørn Eidsvåg-sang)]]*, popsang av Bjørn Eidsvåg
* *[[Ingen vei tilbake (Grannes-album)]]*,  musikkalbum utgitt av Grannes i 2006
* *[[Ingen vei tilbake (Bente Pedersen-roman)]]*, roman av Bente Pedersen i Tre søstre-serien.
José Folgado

**José Folgado Blanco** (født 1944 i Morales de Rey i Spania, død 23. mars 2020 i Tres Cantos) var en spansk forretningsmann og politiker. 

Han var medlem av Partido Popular, og var president for Red Eléctrica de España fra 2012 til 2018. Han var depudert til nasjonalforsamlingen i og igjen fra 2004 til 2008. Fra 2007 til 2012 var han borgermester av Tres Cantos.

Folgado døde 23. mars 2020 av COVID-19 i Tres Cantos i en alder av 75 år.

## Referanser
Bahrains Grand Prix 2018

**Bahrains Grand Prix 2018** (offisielt navn: *Formula 1 2018 Gulf Air Bahrain Grand Prix*) er et Formel 1-løp som ble arrangert 8. april 2018 på Bahrain International Circuit i Sakhir, Bahrain. Det var det andre løpet i Formel 1-sesongen 2018 og fjortende gang Bahrains Grand Prix ble arrangert i Formel 1-sammenheng. Løpet ble vunnet av Sebastian Vettel i Ferrari, som også vant løpet i 2017. Mercedes-førerne Valtteri Bottas og Lewis Hamilton tok andre- og tredjeplassen.

## Klassifisering
### Kvalifisering

**Noter til tabellene:**
* - Lewis Hamilton fikk en gridstraff på fem plasser på grunn av endring av girboksen.

### Løpet

## Treninger

### Trening 1

### Trening 2

### Trening 3

## Referanser
Liste over kunstverk på norske frimerker

**Liste over kunstverk på norske frimerker** er en oversikt over norske frimerker der hovedmotivet (eller en vesentlig del av motivet) er et kunstverk (eller utsnitt av et kunstverk) som ikke er skapt spesielt for frimerkeutgivelsen. Denne lista omfatter bildekunst skapt av navngitte kunstnere innenfor bildekunstfeltene maleri, tegning, grafikk, skulptur, glassmalerier og tekstilkunst.

De første større prosjektene med bildekunst på norske frimerker var seks frimerker med Heimskringla-illustrasjoner til Snorre-jubileet i 1941, og fire frimerker til Edvard Munchs 100-årsdag i 1963. I 1971 og 1972 ble det utgitt frimerker med Erik Werenskiolds og Theodor Kittelsens illustrasjoner til Asbjørnsen og Moes *Norske Folkeeventyr*. I 1974 begynte en serie utgivelser med *Malerkunst*, kjente norske gullalder-malerier fra 1800-tallet. I 2003 begynte en ny serie kunstfrimerker, hvor grafikk, plakatkunst, skulptur, tegneserier og andre kunstuttrykk også gjengis på frimerker.

Bildekunst har også blitt brukt til å illustrere personjubileer, byjubileer og andre frimerke-anledninger.

Gustav Vigeland er den kunstneren som har fått sine kunstverk gjengitt på flest frimerker; 12 (per 2020). Erik Werenskiolds kunst har blitt brukt på 10 frimerker. Felles for dem er at kunstverkene deres både er gjengitt *som kunstverk*, og for å markere andre anledninger. Werenskiolds bilder er brukt ved flere forfatterjubileer, mens Vigelands «Sinnataggen» har fått representere Oslo ved 1000-årsjubileet, og andre motiv har vært brukt i forbindelse med kvinneåret i 1975 og andre anledninger. Etter Vigeland og Werenskiold kommer Edvard Munch (9) og Theodor Kittelsen (8).

## Frimerkene

## Referanser
Brajinder Singh Daved

**Brajinder Singh Daved** (født 25. januar 1953) er en kenyansk landhockeyspiller.

Han representerte Kenya under Sommer-OL 1984 i Los Angeles, hvor laget hans ble nummer 9. 

## Referanser


## Eksterne lenker
*
Philip Barker Webb

**Philip Barker Webb** (født 10. juli 1793, død 31. august 1854) var en britisk botaniker. Han er særlig kjent for sitt arbeid med vegetasjonen på Kanariøyene, som han utforsket sammen med franskmannen Sabin Berthelot. Autorforkortelsen er **Webb**.

## Referanser


## Litteratur
*
Adolf Engler

**Adolf Engler** (1844–1930) var en tysk botaniker. Han er særlig kjent for Engler-systemet, et system for klassifikasjon av planter som var mye brukt på 1900-tallet. **Engl.** er den offisielle autorforkortelsen.

## Referanser


## Litteratur
*
José Agut

**José Agut** (født 6. mars 1961) er en spansk landhockeyspiller.

Han representerte Spania under Sommer-OL 1984 i Los Angeles, hvor laget hans ble nummer 8. 

## Referanser


## Eksterne lenker
*
Robin Wilson

**Robin Wilson** (født 4. oktober 1957) er en newzealandsk landhockeyspiller.

Han representerte New Zealand under Sommer-OL 1984 i Los Angeles, hvor laget hans ble nummer 7. 

## Referanser


## Eksterne lenker
*
Kunnskapsløftet 2020

**Kunnskapsløftet 2020** (forkortes **LK20**) er en revisjon av skolereformen Kunnskapsløftet 2006 (LK06). Den omfatter hele grunnopplæringen (grunnskolen, videregående skole og voksenopplæringen), og trådte i kraft i august 2020 for alle trinn utenom 10. trinn og Vg2 som startet i 2021 og Vg3 som startet i 2022. Reformen innebar en omfattende fornyelse av skolens innhold, struktur og styringsdokumenter, og introduserte nye læreplaner for de fleste fag, omtalt som *fagfornyelsen*.

LK20 skiller seg fra LK06 på flere områder. Blant de mest sentrale endringene er en sterkere vektlegging av kjerneelementer i fagene, som skal beskrive det elevene må forstå for å mestre faget. Reformen innførte også tre tverrfaglige temaer – demokrati og medborgerskap, folkehelse og livsmestring og bærekraftig utvikling – som alle fag skal bidra til. Videre legger LK20 økt vekt på dybdelæring, progresjon og sammenheng gjennom hele skoleløpet, i kontrast til LK06 som ofte ble kritisert for brede og detaljerte mål uten tydelig prioritering. Kompetansemålene er i LK20 skrevet som beskrivelser av hva elevene skal mestre etter opplæringen, og overordnet del er tydelig koblet til verdier, prinsipper og profesjonsfaglig skjønn.

Også *Overordnet del* til læreplanverket for grunnopplæringen ble skrevet om til LK20.

## Videregående skole
For videregående skole kom LK20 med en rekke endringer, både med ny struktur og nye lærerplaner. De tidligere tolv utdanningsprogrammene ble endret til 15: ti yrkesfaglige og fem studieforberedende.

## Se også
* Reform 94
* Reform 97
* Kunnskapsløftet 2006

## Referanser
Larvik Line AS

**Larvik Line AS** var et ferjeselskap som trafikkerte strekningen fra Larvik til Frederikshavn i Danmark.

## Historie
Larvik Line AS ble grunnlagt som A/S Larvik-Frederikshavnferjen i 1936, som ble senere i 1986 solgt til Vard AS og omdannet til Larvik Line AS. Vard AS kjøpte også senere i 1990 A/S Scandi Line Sandefjord-Strømstad Linjen.

I 1994 solgte Vard AS begge rederi selskapene til Olav Nils Sunde, som slo de sammen til den nye selskapet Larvik Scandi Line ASA.

## Selskapets skip og linjer
### Larvik–Frederikshavn

*M/S Peter Wessel (1984–1994, sammenslåingen med (A/S Scandi Line Sandefjord-Strømstad Linjen)

;Tidligere skip på linjen
*M/S Bolette (1988, chartret)
*M/S Norröna (1988, chartret)
Roderik Bouwman

**Roderik Bouwman** (født 24. mars 1957) er en nederlandsk landhockeyspiller.

Han representerte Nederland under Sommer-OL 1984 i Los Angeles, hvor laget hans ble nummer 6. 

## Referanser


## Eksterne lenker
*
Sakya Trizin

**Sakya Trizin** (tibetansk: ས་སྐྱ་ཁྲི་འཛིན།, wylie: *sa skya khri 'dzin*, "Sakya Troneholderen") er den tradisjonelle tittel på lederen av skolen Sakya i tibetansk buddhisme.

Sakya ble grunnlagt 1073 e.Kr., da Khön Könchog Gyalpo (འཁོན་དཀོན་མཆོག་རྒྱལ་པོ།, 'khon dkon mchog rgyal po; 1034–1102), et medlem av Tibet’s noble Khönfamilie, etablerte et kloster i regionen Sa'gya, Tibet, som ble hovedkvarter for ordenen. Siden den gangen har dens lederskap utgått fra Khönfamilien.

Den 41. Sakya Trizin, som regjerte i mer enn 50 år, var den lengste sittendende Sakya Trizin.  Den nåværende og 42. Sakya Trizin er Ratna Vajra Rinpoche, offisielt kjent som Kyabgon Gongma Trizin Rinpoche.

## Referanser
Marcellus Gomes

**Marcellus Gomes** (født 16. januar 1961) er en indisk landhockeyspiller.

Han representerte India under Sommer-OL 1984 i Los Angeles, hvor laget hans ble nummer 5. 

## Referanser


## Eksterne lenker
*
Peter Haselhurst

**Peter Haselhurst** (født 13. juli 1957) er en australsk landhockeyspiller.

Han representerte Australia under Sommer-OL 1984 i Los Angeles, hvor laget hans ble nummer 4. 

## Referanser


## Eksterne lenker
*
Valborg Seeberg

**Valborg Seeberg** (født Sissener 16. november 1851 i Kristiania, død 1929) var en norsk forfatter.

## Liv og virke
Valborg Seebergs forfatterskap omfatter et beskjedent antall utgivelser fra årene 1908 og 1909. Hun benyttet psevdonymer som *En badegjæst*, *Palle* og *V.Sg.*. I 1908 utga hun *Badetyper* og *Stemninger*, og året etter kom *Cirkus-Artisten*. *Badetyper* skildrer miljøet på Sandefjord kurbad.

Seeberg ga også musikkundervisning.

## Familie
Valborg Seeberg var datter av kaptein Johan Peter Brandt Sissener og hans første hustru Oline Riiser, og søster av norsk forfatter, lyriker, redaktør og oversetter Wilhelmine Gulowsen.
Hun ble 12. desember 1876 gift med kaptein Franz Gustav Seeberg, og var mor til forretningsmann og idrettsmann Christen Seeberg.

## Bibliografi
* 1908: *Badetyper – iagttagelser og stemninger* ved *En badegjest*
* 1908: *Stemninger* ved *V.Sg.*
* 1909: *Cirkus-Artisten* ved *Palle*

## Referanser


## Kilder
*